מגי אזרזר

מרגלית "מָגי" אזרזר-סבג (נולדה ב-10 בספטמבר 1986) היא שחקנית וזמרת ישראלית, זוכת פרס התיאטרון הישראלי ובשני פרסי האקדמיה לטלוויזיה.

== ביוגרפיה ==
נולדה בבת ים ובגיל שמונה עברה עם משפחתה לנתניה. היא השנייה במשפחה בת שישה ילדים. למדה משחק בבית הספר לאומנויות "הבוסתן" בנתניה.

בתום שירותה הצבאי השתתפה בסדנה בת ארבעה חודשים אצל ששי סמוכה, ללוצ'קה ואמיתי מילוא בסטודיו למשחק של יורם לווינשטיין. לאחר מכן, למדה במסלול התלת-שנתי בסטודיו למשחק ניסן נתיב (2010-2007), אותו סיימה בהצטיינות. ב"ניסן נתיב" שיחקה בתפקיד הראשי בהצגה "ז'אק ואדונו" בבימויו של מישה לוריה וכן בהצגות "שוב צלצלו בדלת" בבימויו של אילן תורן, "הרומן שלי עם גאיה" מאת ובבימויו של מיכאל גורביץ' וב"קרום" בבימויו של יובל זמיר.

=== קריירה ===
בשנת 2010 החלה לשחק בהצגה "כשהאונייה שוקעת" בתיאטרון צוותא. ההצגה, מאת זאב שצקי ובבימויה של דניאלה מיכאלי, הייתה אחת מהצגות סיום הלימודים בניסן נתיב של אזרזר ובני כיתתה, ונלקחה לרפרטואר של צוותא. ההצגה היא הפקה מוזיקלית ותנועתית על במה ריקה, המספרת על שקיעת הטיטניק כמשל לשקיעת החברה.

מאז 2011, אזרזר שיחקה, רקדה ושרה בערבית בהצגה "קברט וולטיר", בתיאטרון הערבי-עברי ביפו. היא שיחקה גם בהצגה "ליידי טוויסטד". החל מאוגוסט 2012 הופיעה בהצגה של ג'ייסון דנינו הולט, "אדיפלית", בתיאטרון צוותא. הייתה בתפקיד אורח בסדרה "השועלים".

אזרזר שיחקה בשבעה סרטי סטודנטים, בהם סרט האימה "מורעלים" בבימויו של דידי לובצקי.

אזרזר גילמה את דמותה של שמרית, אחת מחמישה חברים ישראלים בניו יורק שמסתבכים בעולם הפשע, בסדרת הטלוויזיה "נויורק", ששודרה החל ממאי 2012 בערוץ Yes Action.. בשנים 2012–2016 גילמה בסדרה "החממה" את שדרנית החדשות מיקי סיון.

ב-2013 החלה לגלם את דמותה של שני בסדרה הקומית שיצרה וכתבה ליטל שוורץ, "חברות", בערוץ 10 ובאותה שנה נבחרה להחליף את דורית בר אור בעונה השנייה של סדרת הנוער "חסמבה דור 3", בה גילמה את סאני.

ב-2014 שיחקה בתפקיד ראשי בסדרת המתח של HOT "בתולות", בה גילמה את בלשית המשטרה שלי רג'ואן. בנוסף שיחקה בתיאטרון בית ליסין את ריטה בהצגה "לחנך את ריטה", עליה קיבלה את פרס התיאטרון הישראלי כשחקנית המבטיחה לשנת 2014.<ref></ref>

ביום השואה 2015 (70 שנה לסיום המלחמה) הנחתה, לצד מיכאל אלוני, את עצרת תנועות הנוער ביד ושם, ששודרה בערוץ הראשון. באוגוסט 2015 השתתפה אזרזר בשירו של רותם כהן, "אקוט שרי", בו היא שרה בצרפתית. השיר הפך ללהיט והגיע למקום ראשון במצעד השבועי של מדיה פורסט.

בשנת 2015 גילמה, בסדרת המתח עטורת הפרסים "כפולים", את דמותה של נטלי אלפסיה – כלה ביום חתונתה המואשמת במעורבות בפרשיית ריגול בינלאומית ובחטיפתו של שר ההגנה האיראני בעת ביקורו במוסקבה. כמו כן השתתפה בתפקיד אורח בעונה הרביעית של הסדרה "אלישע" המשודרת בערוץ הילדים. כמו כן גילמה תפקיד ראשי בהצגה "על אהבה וחברות".

ב־2016 שיחקה בהצגה "האורחת".

בשנת 2017 עלתה העונה השנייה של "בתולות" בכיכובה, והסדרה "ויקי ואני" בערוץ עשר, בה היא משחקת בתפקיד ראשי את שרת החינוך החדשה ויקי זערור. באותה שנה הצטלמה לסדרה "יש לה את זה" לצד ניב סולטן ועוז זהבי, ששודרה ב-2018 בערוץ קשת 12. בנוסף גילמה את אוליב בהצגה "הזוג המוזר-הגרסה הנשית".

אזרזר זכתה בשני פרסי האקדמיה לטלוויזיה, בקטגוריית השחקנית הטובה ביותר בשתי סוגות: בדרמה/דרמה יומית על תפקידה ב"בתולות" ובסדרה קומית על תפקידה ב"ויקי ואני", שניהם ב-2017. את הפרס על התפקיד הדרמטי היא חלקה יחד עם בת חן סבג ("מטומטמת"), שזכתה אף היא בפרס

בשנת 2018 שיחקה בתפקיד הראשי בהצגה "אנשים, מקומות ודברים". משנת 2019 אזרזר מככבת ב"אפס ביחסי אנוש" בתפקיד זוהר. באוקטובר 2019 זכתה אזרזר בפרס השחקנית המצטיינת מטעם הקרן לעידוד מצוינות של תיאטרון בית ליסין.

בתחילת 2019 יצא לדרך הקמפיין שאותו מובילים אזרזר וקותי סבג עבור השכונה השיתופית "בצוותא" שמוקמת בעיר חריש של חברת שפיר.<ref></ref> באותה שנה עלתה העונה השלישית של "בתולות".

במאי 2020 השתתפה בווידאו קליפ של שירו של הזמר עברי לידר, "המזרח התיכון". ביוני התארחה בשיר "יפה לך שמח" של עילי בוטנר. בשנת 2020 הובילה את הקמפיין של משרד התחבורה.

אזרזר פרזנטורית מס׳ שנים של מותג הקוסמטיקה הבינלאומי גרנייה.<ref></ref> כמו כן, פרזנטורית מס׳ עונות של חברת היוקרה מלכה תכשיטים.

בשנת 2021 מובילה את הקמפיין של "דרים קארד" לצד שני קליין.

בשנת 2023 התחילה לשחק בהצגה "הדה גאבלר" של תיאטרון בית ליסין.

בשנת 2024 החלה לשחק בסדרת הדרמה "טיטו ורוחו", בה היא משחקת תפקיד ראשי בתור עדן, דוגמנית. בחודש מאי של אותה שנה החלה לשחק בדרמת המתח "אף אחד לא עוזב את פאלו אלטו", בה היא משחקת תפקיד ראשי בתור איריס אברמוב, שוטרת. באותה שנה לקחה גם חלק בתוכנית ראיונות הקומית "סיפורים מהכורסא" ובתוכנית המערכונים "מי זאת?", בכאן 11.

===חיים אישיים===
ביוני 2019 נישאה לקותי סבג. ב-17 במרץ 2022 הפכו להורים לתאומות.

בן דודה הוא השחקן גיל כהן ששיחק לצידה בסדרה "חברות".

==פילמוגרפיה==
=== תיאטרון ===
{| class="wikitable"
|-
! שנה !! הצגה!! תפקיד!! מקום !! מחזאי !! במאי
|-
| rowspan="2" |2012–2010
|אדיפלית
|
| פסטיבל ישראל
| ג'ייסון דנינו הולט
| ג'ייסון דנינו הולט
|-
| האונייה שוקעת
| המתורגמנית
| סטודיו למשחק ניסן נתיב, צוותא
| זאב שצקי
| דניאלה מיכאלי
|-
|2012–2011
| קברט וולטייר
| ליידי מג׳נטה
| פסטיבל בת-ים
| יובל רוזמן
| יובל רוזמן
|-
|2013
| עושת הנפלאות
|אן סאליבן
| תיאטרון המדיטק
| ויליאם גיבסון
| זיו מאיר
|-
|2014
| לחנך את ריטה
| ריטה
| rowspan="7" | תיאטרון בית ליסין
| וילי ראסל
| רוני פינקוביץ'
|-
|2015
|על אהבה וחברות
|ראשי
|אמליה בלמור
|עדנה מזי"א
|-
|2016
|האורחת
|רוני
|סביון ליברכט
|ציפי פינס
|-
|2017–הווה
|הזוג המוזר - הגרסה הנשית
|אוליב
|ניל סיימון
| rowspan="2" |רוני פינקוביץ'
|-
|2018
|אנשים, מקומות ודברים
|אמה
|דנקן מקמילן
|-
|2019
|אפס ביחסי אנוש
|זוהר
|אורן יעקובי (על פי הסרט)
|עידו רוזנברג
|-
|2023
|הדה גאבלר
|הדה גאבלר
|הנריק איבסן
|יאיר שרמן
|}

=== טלוויזיה ===
{|class="wikitable"
|-
! שנה !! סדרה !! תפקיד!! ערוץ !! במאי
|-
| rowspan="2" |2024
|אף אחד לא עוזב את פאלו אלטו
|איריס אברמוב
|קשת 12
|אורן שקדי
|-
|טיטו ורוחו
|עדן
|HOT3
|דינה סנדרסון, יובל שפרמן
|-
|2018
|יש לה את זה
|שירז אוחיון
|קשת 12
|אריאל בנבג'י
|-
|2017
|ויקי ואני
|ויקי זערור
|ערוץ 10
|רני סער
|-
|2016
|בטיפול
|רחליאל
|סדרת רשת
|רוני קידר
|-
|2015–2019
|כפולים
|נטלי אלפסיה
|שידורי קשת בערוץ 2
|עודד רסקין
|-
| 2014–2019
| בתולות
| שלי רג'ואן
| HOT3
| אדם סנדרסון
|-
| 2013–2018
| חברות
| שני שחר
| ערוץ 10
| רני סער
|-
| rowspan="2" |2013
|חסמבה דור 3, עונה 2
|סאני זורקין
|HOT3
|דני סירקין
|-
|הפיג'מות
|פקחית
|ערוץ הילדים
|רובי דואניאס
|-
|2016–2012
|החממה
|מיקי סיוון
|ניקלודיאון (yes)
|רועי פלורנטין, עודד לוטן, רינה הורן
|-
| 2014–2012
| נויורק
| שמרית מעוז
| yes
| אריאל בנבג'י, שי קפון, מרקו כרמל
|-
| rowspan="3" |2012
|אלנבי
|ריקי
|ערוץ 10
|אסף ברנשטיין, עדי חלפין
|-
|תא גורדין
|אורלי טייטל
|yes
|דני סירקין, עודד דוידוף
|-
|המיוחדת
|רינת מסיקה
|ערוץ 2, רשת
|עודד רסקין
|-
| rowspan="3" |2011
|השועלים
|יעל
| rowspan="2" |yes
|ירון ארזי, אורן שקדי
|-
|סרוגים
|בחורה
|אליעזר שפירא
|-
|מטר שבעים
|מאיה
|ערוץ 2 (קשת)
|אדם רובסון
|-
|2010
|מתלהבת
|עינת בוקובזה
|ערוץ 10
|אילן עבודי
|}

=== סרטים ===
{|class="wikitable"
|-
!שנה
! סרט !! תפקיד!! במאי
|-
|2011
| מורעלים (סרט סטודנטים)
| רונה
| דידי לובצקי
|-
|2015
|המילים הטובות
|אסנת
|שמי זרחין
|}

== קישורים חיצוניים ==

* 
* 
* 
* 
* 
* 
* רתם איזק, [http://atmag.co.il/אופנה-ויופי/אנשים/סלבס/אני-פאקינג-מרגלית-אזרזר-מנתניה "אני פאקינג מרגלית אזרזר מנתניה"], באתר את, 28 בדצמבר 2015
* 
* 
* 
* 
* יורם יובל, [https://www.youtube.com/watch?v=0yOfDL17i_4 שיחת נפש עם מגי אזרזר], הטלוויזיה החינוכית, 19 במרס 2018
* 
* 
* 

==הערות שוליים==

קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:זוכי פרס קיפוד הזהב
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:נתניה: אישים
קטגוריה:ישראליות שנולדו ב-1986
קטגוריה:ישראלים שנולדו ב-1986